9. ΚΑΝΟΝΙΣΤΙΚΟΝ ΔΙΑΤΑΓΜΑ της 4 Σεπτ./20 Οκτ. 1942. Περί τρόπου εκλογής γηπέδων προς ανέγερσιν Γυμναστηρίων. Λαβόντες υπ' όψει τας διατάξεις του άρθρ. 1 του υπ' αριθ. 194 Ν.Δ/τος «περί κωδικοποιήσεως και συμπληρώσεως των διατάξεων περί αρμοδιοτήτων των Υπουργών» και τας της παρ. 3 του άρθρ. 15 και τας του άρθρ. 21 του υπ' αριθ. 1415 (Εφ. Κυβ. 151/13-6-1942) Ν. Δ/τος "περί γυμναστηρίων", μετά σύμφωνον γνώμην του Συμβουλίου Επικρατείας διατυπωθείσαν εν τω υπ' αριθ.246/1942 πρακτικώ αυτού, αποφασίζομεν και διατάσσομεν: Άρθρ.1.-Η κατά τας διατάξεις της παρ. 3 του άρθρ. 15 του υπ' αριθ. 1415/1942 Ν.Δ/τος "περί γυμναστηρίων» διοριζομένη εκάστοτε επιτροπή εκλογής γηπέδου προς ανέγερσιν γυμναστηρίου δέον να έχη υπ' όψει της, ότι το κατάλληλον δια τον σκοπόν τούτον γήπεδον δέον να συγκεντρώνη τα εξής πλεονεκτήματα. 1.Να έχη διαστάσεις ουχί μικροτέρας των εν τη διοριστηρίω αποφάσει οριζομένων κατ' ελάχιστον όριον, αναλόγως του ιδιαιτέρου προορισμού, του ανεγερθησομένου επ' αυτού Γυμναστηρίου κατά τας εν τη παρ. 1 του άρθρ. 1 του υπ' αριθ. 1415/1942 Ν.Δ/τος διαγραφομένας διακρίσεις και των αναγκών ας πρόκειται να εξυπηρετήση. 2.Να έχη επιφάνειαν επίπεδον εις τρόπον ώστε να μη έχη ανάγκην προσθέτου δαπάνης ισοπεδώσεως. 3.Να έχη έδαφος ξηρόν, να μη αναβλύζουν τουτέστιν εξ αυτού ύδατα και τα ύδατα της βροχής να απορροφώνται υπ' αυτού ταχέως. 4.Το έδαφός του να μην είναι βραχώδες. 5.Να μη υπάρχη επ' αυτού οικοδομή ήτις επιβαρύνει την τιμήν της αγοράς με την αξίαν της και την πρόσθετον δαπάνην της κατεδαφίσεώς της. 6.Η μεγαλυτέρα διάστασις αυτού να διήκη από βορρά προς νότον. Άρθρ.2.-Η επιτροπή διατυπώνει την απόφασίν της εν εκθέσει πλήρως ητιολογημένη. Ειδικώτερον προκείμενου περί του προκριθέντος γηπέδου εν τη εκθέσει δέον να αναφέρωνται ολογράφως και ουχί συγκεκομμένως το ονοματεπώνυμον και πατρώνυμον του ιδιοκτήτου και η διεύθυνσις της κατοικίας αυτού. Εφ' όσον ιδιοκτήτρια είναι σύζυγος δέον ν' αναφέρεται, πλην του ονοματεπωνύμου του συζύγου και το τοιούτον του πατρός αυτής, εφ' όσον δε ιδιοκτήται είναι πολλοί, είτε λόγω κληρονομίας είτε Σελ. 620   εξ άλλων λόγων, δέον ν' αναφέρωνται τα ονοματεπώνυμα και η διεύθυνσις της κατοικίας απάντων. Επίσης δέον να αναφέρωνται τα ονοματεπώνυμα των πλησιαστών. Δια την διευκόλυνσιν της μεταγραφής, θα αναφέρηται επίσης η ονομασία της θέσεως εις ην κείται το γήπεδον ως και ποίος είναι ο αρμόδιος μεταγραφοφύλαξ. Επίσης θ' αναφέρηται, εάν υπάρχη εγκεκριμένον ρυμοτομικόν σχέδιον ή όχι, εάν υπάρχη εψηφισμένον παρά του Δήμου ή της Κοινότητος και ευρίσκεται προς έγκρισιν παρά της Διοικήσεως και ει δυνατόν εις ποίον στάδιον της εγκρίσεως ευρίσκεται τούτο. Μετά της εκθέσεως δέον να υποβάληται και τοπογραφικόν διάγραμμα του προκριθέντος γηπέδου υπό κλίμακα 1 προς 200 τουλάχιστον. Εφ' όσον η κλίσις του εδάφους δεν είναι σοβαρά, σημειούται αύτη επί του διαγράμματος εμφαινομένη δια μιας ή δύο τομών, εφ' όσον δεν είναι σοβαρά, τότε συντάσσεται και υψομετρικόν τοιούτον μετά χωροστοθμικών καμπυλών του γηπέδου και της περί αυτό περιοχής. Το διάγραμμα δέον να περιλαμβάνη απαραιτήτως τα κάτωθι στοιχεία: α)τας διαστάσεις των πλευρών και των διαγωνίων των γηπέδων β)τον ακριβή προσανατολισμόν, γ)την υπάρχουσαν και την προβλεπομένην ρυμοτομίαν (υψόμετρα οριστικής διαμορφώσεως, πλάτος οδών, πεζοδρομίων και πρασιών), δ)την κυρίαν οδόν προσπελάσεως, ε)τους υπάρχοντας μανδροτοίχους (μήκος, πάχος, ύψος) και εάν είναι δυνατόν να διατηρηθούν ως έχουν, ς)τα ονοματεπώνυμα των συνορευόντων ιδιοκτήτων και ζ)την τοποθεσίαν των τυχόν υπαρχόντων δένδρων και φρεάτων, άτινα ενδείκνυνται να διατηρηθούν. Άρθρ.3.-Η επιτροπή εν τη προσπαθεία αυτής να εξεύρη το καταλληλότερον γήπεδον οφείλει να μη περιορισθή εις εξέτασιν μόνον των προσφερομένων προς τούτο υπό των ιδιοκτητών ή κοινοτικών ή Δημοτικών αρχών, αλλά να εκτείνη τας ερεύνας της και επί ετέρων γηπέδων συγκεντρούντων τα στοιχεία της καταλληλότητας, οπότε εφ' όσον δεν προσφέρεται τούτο οικειοθελώς θα διενεργηθή αναγκαστική απαλλοτρίωσις κατά τα περί αναγκαστικών απαλλοτριώσεων οριζόμενα. Εις τον επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος. 52 32.Η.γ.9 Στάδια και Γυμναστήρια 